Document ID: 31998R2831

Title and Content:
ΚΑΝΟΝΙΣΜΟΣ (ΕΚ) αριθ. 2831/98 ΤΗΣ ΕΠΙΤΡΟΠΗΣ της 22ας Δεκεμβρίου 1998 σχετικά με την τροποποίηση του κανονισμού (ΕΚ) αριθ. 1503/96 για τις λεπτομέρειες εφαρμογής του κανονισμού (ΕΚ) αριθ. 3072/95 του Συμβουλίου όσον αφορά τους εισαγωγικούς δασμούς στον τομέα του ρυζιού Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 3072/95 του Συμβουλίου, της 22ας Δεκεμβρίου 1995, περί κοινής οργανώσεως της αγοράς στον τομέα του ρυζιού (1), όπως τροποποιήθηκε τελευταία από τον κανονισμό (ΕΚ) αριθ. 2072/98 (2), και ιδίως το άρθρο 11 παράγραφος 4, Εκτιμώντας: ότι η δοκιμαστική περίοδος η οποία έχει καθοριστεί για την εφαρμογή του συστήματος σωρευτικής είσπραξης (ΣΣΕ), που θεσπίστηκε από τον κανονισμό (ΕΚ) αριθ. 703/97 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1470/98 (4), για τον προσδιορισμό των πλήρων δασμών κατά την εισαγωγή αποφλοιωμένου ρυζιού που υπάγεται στον κωδικό ΣΟ 1006 20, λήγει στις 31 Δεκεμβρίου 1998 7 ότι η αξιολόγηση του εν λόγω συστήματος που πραγματοποιήθηκε σύμφωνα με το άρθρο 10 παράγραφος 4 του κανονισμού (ΕΚ) αριθ. 703/97 οδηγεί στην μη παράταση της εφαρμογής του εν λόγω συστήματος μετά την ανωτέρω ημερομηνία 7 ότι οι υφιστάμενες οικονομικές συνθήκες αιτιολογούν, για τον προσδιορισμό της αντιπροσωπευτικής τιμής του αποφλοιωμένου ρυζιού indica στην αγορά των Ηνωμένων Πολιτειών της Αμερικής, προσαύξηση των τιμών για τις ποιότητες αναφοράς που αναφέρονται στο παράρτημα του κανονισμού (ΕΚ) αριθ. 1503/96 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 1403/97 (6) 7 ότι η εν λόγω προσαύξηση μπορεί να αποτελέσει αντικείμενο αξιολόγησης εκ μέρους της Επιτροπής 7 ότι, επομένως, πρέπει να τροποποιηθεί ο εν λόγω κανονισμός 7 ότι η επιτροπή διαχείρισης σιτηρών δεν διατύπωσε γνώμη στην προθεσμία που όρισε ο πρόεδρός της, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα Ι του κανονισμού (ΕΚ) αριθ. 1503/96 αντικαθίσταται από το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 22 Δεκεμβρίου 1998.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 138
3489
5360
614
3258
4380

EuroVoc IDs (Expanded): 138
3489
5360
614
3258
4380

Dataset Source: meu

Split: train